Okresná prokuratúra Zvolen 
Trhová 7, 960 19 Zvolen 1

Sp. zn. : 3 Pv 521/13/6611	Zvolen, 22.11.2013
EEČ : 2-51-205-2013

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Zvolen
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
a.	Peňažná suma určená na všeobecne prospešné účely: 40,00 € 
b.	Suma odovzdaná štátu na peňažnú pomoc obetiam trestnej činnosti: 40,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-XXXXX-ZV-2013.
Trestné stíhanie bolo vedené na tom skutkovom základe, že XXXXX od presne nezisteného obdobia v roku 2011 do dňa 2. december 2012 v Detve ako zamestnanec XXXXX XXXXX si prisvojil finančnú hotovosť predstavujúcu rôzne XXXXX poplatky  v celkovej výške 2537,31 €, tak, že tieto neodviedol XXXXX XXXXX, ale použil pre vlastnú potrebu, čím XXXXX XXXXX, J.G.XXXXX spsôobil škodu vo výške 2537,31 €.

Odôvodnenie: 
	Uznesením povereného príslušníka Obvodného oddelenia Policajného zboru v XXXXX ČVS:ORP-XXXXX/XXXXXZV-2013 zo dňa 8. augusta 2013 bolo podľa § 199 odseku 1 Trestného poriadku začaté trestné stíhanie a súčasne podľa § 206 odseku 1 Trestného poriadku vznesené obvinenie XXXXX za prečin sprenevery podľa § 213 odsek 1 Trestného zákona, ktorého sa mal dopustil tak, ako je uvedené vo výrokovej časti uznesenia.

	Po skončení vyšetrovania poverený príslušník Policajného zboru predložil spisový materiál na Okresnú prokuratúru vo Zvolene spolu s návrhom na podanie obžaloby.  Po preskúmaní predloženého spisového materiálu som rozhodla o udelení súhlasu k vykonaniu mediačnej činnosti, pretože boli naplnené zákonné podmienky pre ukončenie trestného stíhania zmierom. Vykonaným dokazovaním v priebehu skráteného vyšetrovania bolo preukázané, že obvinený XXXXX svojím konaním naplnil všetky zákonné znaky skutkovej podstaty prečinu, pre ktorý sa viedlo trestné stíhanie. Táto skutočnosť je preukázaná jednak samotnou výpoveďou obvineného, ktorý sa k spáchaniu skutku doznal a svoje konanie ľutuje, výpoveďou poškodeného, ako aj zabezpečenými listinnými dôkazmi vo forme pracovnej zmluvy, dohody o hmotnej zodpovednosti, správe o  výsledku finančnej kontroly, pokladničnou knihou XXXXX XXXXX,  dohodou o uznaní záväzku, tiež prehľadom splátok, ktoré obvinený uhradil poškodenému. 

	Dňa 13. novembra 2013 bola na prokuratúru doručená správa o výsledku mediácie, ktorú vykonal probačný a mediačný úradník Okresného súdu vo Zvolene. Obvinený  v prípravnom konaní a v konaní pred mediačným úradníkom slobodne, vážne, zrozumiteľne a určito vyhlásil, že spáchal skutok, za ktorý je stíhaný a súčasne svoje konanie úprimne oľutoval. K veci náhrady škody bolo zistené, že prisvojené finančné prostriedky obvinený vrátil v plnom rozsahu XXXXX XXXXX a to ešte pred začatím trestného stíhania a vznesením obvinenia. Poškodená strana XXXXX XXXXX, v mediačnom konaní zastúpená XXXXX, bytom XXXXX si nárok na náhradu škody neuplatnila. Poškodená strana uviedla, že súhlasí so spôsobom a okolnosťami schválenia zmieru. Obvinený sa poškodenej strane za svoje správanie ospravedlnil.

	Obvinený   zložil  dňa 13. novembra 2013  na účet Krajskej prokuratúry v Banskej Bystrici číslo účtu :7000165659/8180, variabilný symbol 3031800001, vedený v Štátnej pokladnici Bratislava peňažnú sumu určenú na všeobecne prospešné účely vo výške 80,- EUR, ktorá suma nie je zrejme neprimeraná k závažnosti spáchaného trestného činu. Z uvedenej  sumy 50 %percent, teda 40,- EUR obvinený poukázal Mestu XXXXX, XXXXX, 962 12 XXXXX, IČO: 00319805 číslo účtu: 19724-412/0200 a zostávajúcich 50 %, teda 40,- EUR poukázal štátu na peňažnú pomoc poškodeným podľa osobitného zákona. Fotokópia poštového poukazu je súčasťou spisového materiálu. Úhrada bola na účet Krajskej prokuratúry v Banskej Bystrici prijatá 15. novembra 2013. 

	Dňa 13. novembra 2013 bol pred mediačným úradníkom uzatvorený zmier medzi obvineným XXXXX  a poškodenou stranou - XXXXX XXXXX v zastúpení XXXXX. 

 	Obvinený i poškodený s týmto spôsobom vybavenia veci vyslovili svoj súhlas.

	Podľa § 220 odseku 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:

a/ vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,

b/ nahradil škodu, pokiaľ bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestný činom, a

c/ zloží na účet súdu a v prípravnom konaní na účet prokuratúry pe¨ľažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu

a vzhľadom na povahu, závažnosť spáchaného činu, na mieru, akou bol trestným činom dotknutý verejný záujem, na osobu obvineného a jeho osobné a majetkové pomery považuje takýto spôsob rozhodnutia  za dostačujúci.

	Podľa § 224 odseku 1 Trestného poriadku peňažnú sumu určenú na všeobecne prospešné účely možno adresovať obciam a iným právnickým osobám so sídlom na území Slovenskej republiky, na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na pomoc poškodeným podľa osobitného zákona. Podľa odseku 2 príslušného ustanovenia z peňažnej sumy určenej na všeobecne prospešné účely musí obvinený určiť aspoň 50 percent štátu na peňažnú pomoc poškodeným podľa osobitného zákona.

	Vzhľadom na skutočnosť, že za prečin sprenevery podľa § 213 odsek 1 Trestného zákona je ustanovený trest, ktorého horná hranica neprevyšuje 5 rokov, obvinený vyhlásil, že spáchal skutok, za ktorý mu bolo vznesené obvinenie, škodu spôsobenú svojím konaním uhradil,  na účet prokuratúry zložil uvedenú peňažnú sumu, ako aj vzhľadom na povahu a závažnosť spáchaného trestného činu, okolnosti spáchania činu, konanie obvineného po čine a na osobu obvineného, ktorý doposiaľ žil riadnym životom, na jeho osobné a majetkové pomery, boli splnené všetky zákonné podmienky na postup podľa    § 220 a nasl. Trestného poriadku.

	Preto som rozhodla tak, ako je vyššie uvedené.

	Zároveň upravujem  Krajskú prokuratúru v Banskej Bystrici, aby po právoplatnosti tohto rozhodutia  vyplatila sumu 40,- EUR na účet Mesta XXXXX, XXXXX, 962 12 XXXXX, IČO: 00319805 číslo účtu: 19724-412/0200 a zostávajúcich 40,-EUR  je určených na pomoc obetiam trestnej činnosti.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Jaňovková
prokurátorka